Jurassic Park (film)

***Jurassic Park*** er en amerikansk science fiction-thriller og eventyrfilm fra 1993 regissert av Steven Spielberg. Filmen handler om en fornøyelsespark på en øde øy hvor man i all hemmelighet har klart å gjenskape dinosaurer. Lederen for parken har invitert noen forskere til å besøke anlegget før den offisielle åpningen, men uvær og strømbrudd forårsaker totalt kaos på øya. De ledende rollene spilles av Sam Neill, Laura Dern, Jeff Goldblum og Richard Attenborough. Manus er basert på Michael Crichtons roman med samme tittel. Han var også med og skrev manus. 

*Jurassic Park* ble den mest innbringende filmen i USA og på verdensbasis i 1993. Den fikk gode kritikker og ble belønnet med flere priser. I tillegg til den kommersielle suksessen var den også visuelt banebrytende, noe den ble belønnet med en Oscar-statuett for.

Den har fått flere oppfølgere, deriblant *[[Den tapte verden (film)|Den tapte verden]]* (1997) og *[[Jurassic Park III]]* (2001).

## Handling
Den rike forretningsmannen John Hammond og en gruppe genforskere har i all hemmelighet lykkes med å gjenopplive dinosaurer ved hjelp av DNA. Dinosaurene holder til på en ubebodd øy utenfor Costa Rica, hvor de har etablert en fornøyelsespark som har fått navnet *Jurassic Park*. Før parken skal åpnes hyrer Hammond inn de to paleontologene dr. Alan Grant og dr. Ellie Sattler, samt matematikeren dr. Ian Malcolm. Dette for å forsikre seg om at parken er trygg å besøke slik at investorene skal bli overbevist. Vel fremme på øya får de en omvisning i parkens hovedkvarter der de blant annet får vite at dinosaurene har blitt gjenskapt ved hjelp av forhistorisk dinosaur-DNA.

Senere blir forskerne tatt med på en attraksjon i to biler. Hammonds to unge barnebarn, Lex og Tim, blir også med. Alt ved turen fremstår som sikkert, men på veien tilbake til hovedkvarteret blir øya rammet av et voldsomt uvær. Samtidig med dette saboterer en uærlig ansatt det elektriske systemet for å kunne smugle dinosaur-egg ut av øya. Når strømmen blir borte blir også de elektriske gjerdene som holder dinosaurene inne, satt ut av drift. I løpet av natten angripes den ene bilen av en tyrannosaurus rex. Alan og Hammonds to barnebarn unnslipper så vidt, men tvinges på flukt inn i skogen. De overnatter i et tre og forsøker dagen etter å finne tilbake til hovedkvarteret, men etter seg har de en tyrannosaurus rex og flere velociraptorer. Nattens uvær har samtidig vanskeliggjort hjelp utenfra.

## Utvikling
Michael Crichton utviklet *Jurassic Park* først som filmmanus på 1980-tallet før romanen ble utgitt i 1990. Regissør Steven Spielberg ble kjent med boken samme år og viste tidlig interesse for en filmatisering. Etter en budrunde ble rettighetene kjøpt av Universal Pictures i mai 1990, med Spielberg som regissør.

Crichton vurderte flere regissører, men anså Spielberg som best egnet. James Cameron har senere uttalt at han også forsøkte å kjøpe rettighetene, men at Spielberg sikret dem først.

Arbeidet med storyboard og design startet kort tid etter, med Rick Carter som produksjonsdesigner og Kathleen Kennedy og Gerald Molen som produsenter. Budsjettet var på om lag 56–63 millioner dollar.

## Manus
Michael Crichton fikk i 1990 i oppdrag å skrive et første utkast til filmmanus basert på sin egen roman, men var selv lite fornøyd med resultatet. Utkastet ble senere bearbeidet av flere manusforfattere. Malia Scotch Marmo skrev en ny versjon i 1991, der hun særlig forsøkte å styrke rollefigurene og tematikken rundt naturens uforutsigbarhet.

Til slutt ble David Koepp engasjert og skrev den endelige manusversjonen. Han beholdt blant annet scenene med T. rex og raptorene i kjøkkenet, men fjernet andre sekvenser fra romanen, som flukt ned en elv. Flere rollefigurer ble også endret: John Hammond ble gjort mer sympatisk, Grant og Sattler ble et par, og barnas roller ble justert.

## Design

Produksjonsdesigner Rick Carter ønsket at parken ikke skulle fremstå som «overkommersialisert» à la Disneyland, men hente formspråk fra Costa Rica der filmen er lagt. Besøks­senteret fikk en eksteriørutforming løst inspirert av et tempel i Jerusalem, mens interiøret hadde dinosaurskjeletter og veggmaleri av Doug Henderson. Kontrollrommet tok referanser fra temaparkers data­miljøer og Massachusetts Institute of Technology, og hadde en veggmontert skjerm (ca. 6×8 fot) og en rekke maskiner lånt fra Apple, Silicon Graphics, UMAX og Thinking Machines.

Parkens kjøretøy ble designet av John Bell. Romanen bruker elektriske Toyota Land Cruiser, men produksjonen inngikk avtale med Ford Motor Company og brukte sju Ford Explorere med spesiallakk og pleksiglastak; de ble presentert som førerløse og modifisert til å styres av skjulte sjåfører via kamera i front. Jeep Wrangler bilene ble også spesialtilpasset.

Den ikoniske barberskum­boksen som skjuler embryoene ble valgt for sitt gjenkjennelige design (Barbasol). Bell designet også nattbrillene brukt av Tim; de var rekvisitter uten funksjon.

Det ble ikke brukt egen kostymedesigner; kostymene var «ready-to-wear» fra ulike leverandører. Malcolms helsvarte antrekk kommer fra romanen (med sort skinnjakke i filmen), mens Hammonds helhvite klær skulle gi ham et nesten religiøst preg.

## Innspilling
Innspillingen foregikk fra 24. august til 30. november 1992. Eksteriørscenene ble i hovedsak gjort på Kauai på Hawaiiøyene, mens interiørscenene ble spilt inn på Universal Studios Hollywood. Produksjonskostnadene var på rundt 63 millioner dollar (omtrent 473 millioner kroner).

### Hawaii
Filmteamet vurderte kort Costa Rica (som i filmens univers) og deretter Puerto Rico, før valget falt på Kauai, blant annet av hensyn til logistikk, infrastruktur og regntid på alternative steder. Spielberg kjente Hawaii fra tidligere innspillinger og mente landskapene ga de motivene produksjonen trengte. Kulissebyggingen startet tidlig i juni 1992, nær tre måneder før opptakene begynte, og flere steder var kun tilgjengelige med terrengkjøretøy.

Opptakene startet 24. august i Olokele Canyon, med en tre ukers Kauai periode hovedsakelig for utendørsscener på Isla Nublar i dagslys. Variabel skydannelse gjorde at belysning og eksponeringsgrep måtte brukes for kontinuitet. Helikopterankomst og avreise til Isla Nublar ble filmet ved Mānāwaiopuna Falls («Jurassic Falls»), mens Keopuka Rock («Jurassic Rock») ved Maui ble brukt i et tidlig helikopterbilde.

Eksteriøret av besøkssenteret ble reist som en om lag 18m høy og 61m lang fasade på Valley House Plantation Estate, og parkporten ble bygget ved foten av Waiʻaleʻale. «Ravgruven» i Den dominikanske republikk ble spilt inn ved Hoʻopiʻi Falls, møtet mellom Nedry og Dodgson ble filmet i Kapaʻa (som San José), raptorinnhegningen ble bygget ved Limahuli Garden and Preserve, og scener ved vedlikeholdsbygget samt reiret som avslører formering ble gjort i Allerton Garden.

Det ble reist 24 fot høye «elektriske» gjerder til T-rex innhegningen; lengste strekk var over 61m og totalt ble over 9,7km kabel brukt. Transport og fundamentering i Olokele Canyon gjorde arbeidet krevende.

11. september 1992 traff orkanen «Iniki» Kauai, som den kraftigste orkanen som noensinne hadde rammet Hawaii. Filmcrewet fikk vite om uværet for sent til å evakuere, og søkte ly på sitt hotell, hvor de tilbrakte natten mens orkanen raste utenfor. Spielberg og en liten gruppe tok seg ut i perioder av uværet og filmet korte klipp som senere ble brukt i filmens stormsekvenser på Isla Nublar.

Orkanen forårsaket store ødeleggelser på Kauai og gjorde det umulig å fortsette flere planlagte opptak på øya. En scene der Ray Arnold skulle jages og drepes av en Velociraptor ble kansellert og i stedet løst «offscreen». Andre sekvenser ble flyttet til Kualoa Ranch på Oahu, der landskapet med høye klipper ble brukt til scenen med den løpende Gallimimus-flokken. Til tross for naturkatastrofen kom opptakene på Hawaii likevel i mål omtrent som planlagt, og produksjonen fortsatte deretter på lydstudioer i California.

Den planlagte «Gallimimus» scenen ble etterpå flyttet og filmet ved Kualoa Ranch på Oʻahu. Orkanen gjorde også at Ray Arnolds død ble flyttet «offscreen». Til tross for uværet holdt Hawaii opptakene budsjett og plan.

### California
Fra 15. september 1992 fortsatte innspillingen i California, primært på scener ved Universal Studios Lot. Kjøkkenscenen med raptorene ble bygget på Stage 24 og filmet over to uker; reflekterende flater gjorde lyssettingen krevende. Vedlikeholdsbygget (interiør) ble gjort på Stage 23, før produksjonen dro til Red Rock Canyon som sto inn for Grants utgravningssted (opprinnelig planlagt i Montana). Paleontolog Jack Horner sikret faglig tilnærming til utgravningsmiljøet. På Stage 27 ble det bygget «jungel» for scener der Grant redder Tim fra kjøretøyet som henger i et tre; dette krevde et  kunstig stål-tre og gjentatte dropp av bilen. Strukturen ble deretter «redresset» til treet der Grant og barna møter en Brachiosaurus. Stage 28 huset kontrollrom og laboratoriet, der BD Wong filmet sine scener.

Sekvensen der  bryter ut ble spilt inn på Stage 16 ved Warner Bros., som var stor nok til settet. Scenen ble dekorert for natt og storm, med regnmaskiner og gjørme. Den fullskala animatroniske T-rex modellen absorberte store mengder regnvann og måtte tørkes med pusseskinn mellom tagningene; modellen mistet også tenner som måtte settes inn igjen (en mangler i ferdig film). Den berømte vannglass scenen i bilen, der ringer dannes i vannet av T. rex-ens skritt, ble løst ved å spenne gitarstrenger under dashbordet og plukke dem for å skape vibrasjonene.

Warner settet inkluderte også «klippen» bilen dyttes utfor; David Koepp har omtalt dette som en mulig handlingsinkonsistens, men Spielberg prioriterte effekten av -scenen. Etter opptakene på Warner Bros. flyttet man tilbake til Universal for blant annet scenene der Nedry og Muldoon dør (Stage 27). Filmen ble ferdigstilt under budsjett og 12 dager før skjema 30. november 1992.
## Mottakelse

### Popularitet
*Jurassic Park* ble svært populær, både i USA og store deler av verden. I følge nettstedet The Numbers innbrakte den 1,058 milliard dollar på verdensbasis (nesten 8 mrd kr), hvorav 415 millioner i USA. I følge nettstedet Box Office Mojo innbrakte den 120 millioner i Japan, 71 millioner i Storbritannia, 55 millioner i Tyskland og drøyt 3 millioner i Norge (ca. 22 millioner kr). Den ble den mest innbringende filmen i 1993, både i USA og på verdensbasis. 

I Norge hadde den et besøkstall på drøyt 361 000 personer, og ble den mest besøkte kinofilmen i 1993.
### Anmelderne
Filmen ble meget godt mottatt av filmkritikerne. Det kan nevnes at den amerikansk filmanmelderen Roger Ebert gav den 3 av 4 stjerner, mens Leonard Maltin gav den 3,5 av 4 stjerner. 

De norske kritikerne var mer blandet. *[[Arbeiderbladet]]* gav den terningkast to, *[[Dagbladet]]* tre og *[[Aftenposten]]* fire. Det vakte en del oppsikt at ''VGs'' filmanmelder Jon Selås bare gav den terningkast én og samtidig beskrev den som et «Spekulativt misfoster!». Anmelderen i DVD-nettstedet *CINERAMA* gav den terningkast fem i 2012 (i forbindelse med lanseringen på bluray).

### Priser
*Jurassic Park* ble i belønnet med en rekke priser. Dette inkluderer blant annet tre Oscar (beste lyd, beste lydeffekter og beste visuelle effekter), to BAFTA (spesial effekter og folkets pris) og fire Saturn Awards (beste Sci-Fi-film, beste regi, beste manus og beste visuelle effekter).

I 2001 kåret Det amerikanske filminstituttet den til tidenes 35. beste spenningsfilm fra USA.

## Musikk
John Williams, som ofte hadde komponert musikk til Spielbergs filmer, begynte arbeidet med musikken til *Jurassic Park* i slutten av februar 1993. Innspillingen fant sted en måned senere. Alexander Courage og John Neufeld sto for orkestreringen.

I likhet med Spielbergs film *[[Nærkontakt av tredje grad]]* (1977) ønsket Williams å skrive musikk som formidlet «ærefrykt» og fascinasjon, siden filmen handlet om den overveldende gleden og spenningen ved å se levende dinosaurer. Mer dramatiske scener, som T. rex angrepet, krevde derimot mørkere og mer truende temaer.

Det første soundtracket ble gitt ut 25. mai 1993. I forbindelse med filmens 20-årsjubileum ble soundtracket utgitt på nytt 9. april 2013 som digital nedlastning, med fire bonusspor valgt ut av Williams selv.

## Rollebesetning

## Fotnoter


## Referanser


## Eksterne lenker
*